Rootsi kettaheitja ja valitsev maailmamester Daniel Stahl heitis Helsingborgis peetud võistlusel tänavu esmakordselt ketta 70 meetri, saades kirja tulemuse 70.25.
«Treener Vesteinn Hafsteinsson ütles, et see oli hea heide, aga mul on eel varu. Olin ettevaatlik ja hoidsin natuke tagasi,» sõnas Rootsi vägilane kohalikule meediale.
Pikki aastaid Gerd Kanteri treenerina tegutsenud Hafsteisson tunnistas, et tema hoolealune on heas vormis. «See on alles algus. Daniel on suurepärases vormis, kuid polnud seda veel võistlustel näidanud. Tal oli sellist viset pärast esimesi võistlusi vaja.»
Stahl ise tunnistas, et polnud kordagi mures. «Ma tean, kui kaugele ketas trennis lennanud on. Tore oli seda teha ka võistlusel. Esimesed kaks mõõduvõttu ei läinud hästi.»